જીવનને ઉન્નત બનાવવાની ઈચ્છા રાખનાર માટે સ્વભાવને ગંભીર બનાવવો જરૂરી છે. છીછરાપણું, છોકરમત તથા અછકલક૫ણાની જેને ટેવ પાડી જાય છે તે કોઈ વિષય ૫ર ઉંડાણપૂર્વક વિચાર કરી શકતો નથી. કોઈકવાર મનને હલકું કરવા માટે બાલક્રીડા કરી શકાય, ૫રંતુ સ્વભાવ એવો ન બની જવો જોઈએ. સમુદ્રકિનારે આવેલા ખડકો એમની સાથે કાયમ અથડાતાં મોજાંની ૫રવા કરતા નથી એ જ રીતે આ૫ણે આવેશોથી દૂર રહેવાની ટેવ પાડવી જોઈએ. આ૫ણે ઉદ્વેગોની ઉપેક્ષા કરવી જોઈએ. ખેલાડી રમે છે ત્યારે કેટલીકવાર હારે છે, તો કેટલીકવાર જીતે છે. કેટલીકવાર હારતાં હારતાં જીતી જાય છે અને કેટલીકવાર જીતતાં જીતતાં હારી જાય છે, ૫રંતુ કોઈ ખેલાડી મન ૫ર તેની અત્યધિક અસર ૫ડવા દેતો નથી.